Hvilke bivirkninger er der til TCA cross?
Risiko for komplikationer er minimal, når behandling med TCA cross udføres korrekt. Selvom risikoen er lille, er der ved TCA cross risiko for hudinfektion. Undgå derfor at pille eller kradse i sårskorper, og lad huden få absolut ro til at hele op. Huden skal holdes ren. Ved infektionstegn (rødme, varme, hævelse, betændelse fra sår eller feber) skal du søge læge, og der kan behandles med antibiotika. I sjældne tilfælde er der risiko for forbigående pigmentændringer efter behandlingen. Meget sjældent ses forværring af ar efter behandlingen, hvilket især ses hos personer med tendens til dannelse af keloid eller hvis der opstår infektion i huden efter behandlingen.